cyanic-selkie/wikianc huggingface dataset:
Cold reading
Vanlige metoder
Dersom en cold reading-utøver snakker til en gruppe mennesker, kan vedkommende begynne enda mer diffust. Ofte begynner utøveren ved å stille spørsmål som «jeg får navnet Petter, eller Peter?», og vente på respons fra salen. Dersom noen i publikum svarer at deres far het Peter, har utøveren fått informasjon om at denne personens far er død, da han ble omtalt i fortidsform. Dermed kan utøveren si «din far, kan det stemme at han er død?». Får han ett «ja», kan han late som han har fått kontakt med en avdød person som heter «Peter». Det utøveren egentlig har gjort er å kaste ut et relativt vanlig navn, og satse på at noen i publikum kjenner noen ved det navnet. Når man omtaler personer, vil man som oftest avsløre om de lever eller er døde ved å bruke nåtidsform eller fortidsform, og dette benytter utøveren seg av. Ved å studere personen videre, kan utøveren gjøre flere kvalifiserte gjetninger. Dersom vedkommende i salen er ung, kan utøveren anta at den nevnte Peter selv døde relativt tidlig. Dersom personen i salen er tydelig rørt, kan utøveren anta at Peter har dødd relativt nylig. En kvalifisert gjetning, samt kjennskap til statistikker kan da være: «Jeg føler at Peter døde så alt for tidlig» og vente på respons, enten i form av svar, eller å lese ansiktsuttrykk og kroppsholdning. Så kan utøveren gå videre, og ved å si ting som «jeg kjenner smerte i brystregionen» kan vedkommende da referere til flere vanlige helsetilstander, slik som hjertesykdommer eller lungesykdommer. Ved å komme med en så upresis, men omfattende gjetning, er cold reading-utøveren ganske sikker på å få et treff, og gir dermed inntrykk av å inneha overnaturlige evner. Denne effekten forsterkes ofte av at vedkommende som blir lest husker gangene utøveren hadde rett, og glemmer de gangene utøverne tok feil, og at vedkommende gjerne ønsker at det skal være sant.
Wergeland og religionene
Religionsdialog
"Det er å håpe at teologer vil oppdage at Wergeland kan være til inspirasjon også for dem, ja, at de vil innse at han var en nyskapende teolog med dype røtter i fortid og samtid. Noe av det kanskje aller viktigste i vår tid er at han med sin diktning og den teologi som kan utledes av den, har åpnet en dør mot fremmede religioner..."
Nena
Musikkarrieren startet i 1979 da gitarist Rainer Kitzmann ba henne bli med i bandet The Stripes som vokalist. Bandet hadde en mindre hit i Tyskland med sangen «Ecstasy». Bandet ble oppløst etter kort tid. I 1981 flyttet hun sammen med sin daværende kjæreste til Vest-Berlin, hvor de møtte sine kommende bandmedlemmer gitarist Carlo Karges, keyboardist Uwe Fahrenkrog-Petersen, og bassist Jürgen Dehmel. Sammen så dannet de popgruppen Nena. De ga ut sin første single «Nur geträumt» i 1982, og den ble en rask hit i Tyskland etter at bandet opptrådte på TV-programmet Musikladen.
Mei Lanfang
Mei, Shang Xiaoyun, Cheng Yanqiu og Xun Huisheng ble på 1920-tallet kjent som de fire Dan fra Pekingoperaens blomstringstid. .
Verdenscupen på skøyter
Statistikk for hurtigløp på skøyter
{|
Aga
Aga eller AGA kan vise til:
Misteltein
Misteltein i mytologi, urtemedisin og annen tradisjon
Tidligere ble den ansett som en trylleplante som kunne åpne dødsrikets porter, gjøre ufruktbare dyr fruktbare, og virke som serum mot alle typer gift.
Finans
Finans er et fagområde innen økonomi, som tar for seg måten bedrifter, institusjoner og privatpersoner tilegner seg, forvalter og bruker penger over tid. Et viktig aspekt er risikoen disse aktivitetene og prosjektene medfører. Finans brukes av individer (privat finans), av staten (offentlig finans), av bedrifter (bedriftsfinans), så vel som et bredt spekter av organisasjoner som skoler og hjelpeorganisasjoner. Generelt sett blir de økonomiske målene til disse nådd gjennom bruk av finansielle instrumenter i henhold til den enkeltes situasjon. Fagområdet finans kan derfor sies å innbefatte følgende felt:
Bedriftsfinans
En viktig oppgave til finansfunksjonen i en bedrift, er å ta avgjørelser om investeringer. En investering er det å tilegne seg en eiendel i det håp at den vil øke i verdi. I investeringsledelse, skal man velge en portefølje hvor en må bestemme hva, hvor mye og når man skal investere. For å gjøre så må man:
Musselshell County
Musselshell County er et fylke i den amerikanske delstaten Montana. Det ligger i de sentrale delene av staten og det grenser mot Fergus County i nordvest, Petroleum County i nord, Rosebud County i øst, Yellowstone County i sør og mot Golden Valley County i vest.
University of Calgary
Spesialområdet for forskning og høykvalitets undervisning er ingeniørfag, naturvitenskap og geovitenskaper, deriblant petroleumsfag. Inntakskravene for studier er høye. Det gis også studier i jus og veterinærmedisin.
A Perfect Day (sang)
Artister
Akkompagnert av Barbara Stanwyck på piano fremførte Sterling Holloway «A Perfect Day» i spillefilmen Remember the Night (1940).
Tomma
Natur
Fra fergeleiet strekker halvøya Alsøy seg mot sørvest. Med sitt flate jordbruksland stikker den seg ut fra resten av øya, og er også et yndet turmål for syklister.
Husby ligger ca fem kilometer vest for fergeleiet. Stedet preges av landlige omgivelser, kulturlandskap og flott utsikt mot De syv søstre i sør og Dønnamannen mot sørvest. Nord for Husby ligger verneområdet Husbymarka, som preges av treslagene smalasal, hassel og alm. Fra Husby går det et nettverk av traktorveger og stier gjennom Husbymarka og omkringliggende skogsområder og plantefelt (gran).
Smalasal
Husbymarka naturreservat på Tomma ble opprettet i 2000 med hovedformål å bevare denne kjerneforekomsten av smalasal. Det foreligger en skjøtselsplan for dette naturreservatet hvor behovet for å ta ut plantet gran for å unngå gjengroing diskuteres.
Fornminner
Tomma er forøvrig svært rik på fornminner, og vitner om bosetting i tusenvis av år. I Svarthelleren finnes blant annet et tykt kulturlag, som indikerer menneskelig aktivitet siden steinalderen. I tillegg til skjelettene kan man også nevne Risegrava, som ligger på Kvervan mellom Tomsvik og Tomeidet, og funn av flere sjeldne artefakter, blant annet et unikt sverd, funnet i Tomsvik. Det er til sammen registrert 67 forskjellige funnsteder på øya, til tross for at det aldri har vært noen forsøk på å kartlegge omfanget av fornminner. Samtlige funn er gjort ved tilfeldigheter eller i tilknytning til utbyggingsprosjekter.
Bomis
Rollen ved opprettelsen av Nupedia og Wikipedia
I en overgangstid skaffet Bomis ikke bare båndbredde og tjenerplass, men stod også som eier av nøkkelelementer slik som de tilhørende domenenavn. Men med de stadig voksende kostnader og med den generelle motviljen i prosjektet mot reklame på nettstedet, og sammen med ønsket om å kople Wikipedia til de sentrale ideene om åpenhet og nøytralitet, ble det naturlig å søke en alternativ eierskapsmodell. Stiftelsen Wikimedia Foundation ble formelt annonsert den 20. juni 2003, og alle tilhørende verdier (både i form av intellektuell kapital, programvare og datamaskiner) ble overført eller donert til den nye ideelle (non-profit) organisasjonen. (Se: By-laws of the Wikimedia Foundation (PDF fil)). På denne tiden hadde Larry Sanger forlatt prosjektet, mens Jimmy Wales beholdt nøkkelrollen i styret for stiftelsen, og sitter der sammen med brukervalgte representanter fra Wikipediasamfunnet. Stiftelsen finansierer nå driften av Wikipedia og alle søsterprosjektene gjennom donasjoner fra ulike kilder.
Ideologi, myte og tro ved slutten av et århundre
Ole Asbjørn Ness skreiv i 2012 at «Det er en av de beste, norske samfunnsvitenskapelige bøkene noensinne» ... Europeere fikk for få barn, og innvandring fra land med massive fødselsoverskudd ville neppe være den udelte velsignelsen som prediket.»
Den europeiske bank for gjenoppbygning og utvikling
Banken har hovedkvarter i London, og eies av blant andre Australia, Belgia, Canada, Danmark, Egypt, Finland, Frankrike, Hellas, Irland, Island, Israel, Italia, Japan, Kypros, Liechtenstein, Litauen, Luxembourg, Malta, Marokko, Mexico, Mongolia, Nederland, New Zealand, Norge, Portugal, Spania, Storbritannia, Sverige, Sveits, Sør-Korea, Tyrkia, Tyskland, USA og Østerrike.
Økonomisk makt
Økonomisk makt oppstår gjennom ulike bytteforhold, der noen besitter etterspurte goder og der kjøpekraft akkumuleres gjennom fordelaktig markedsbytte. Produsenter kan øke sin markedsmakt ved konsentrasjon og prissamarbeid og forbrukerne har ulik påvirkning gjennom varierende kjøpekraft og konsumentorganisering.
Rolf Aamot
Elektronisk kunst på TV
Aamots «Evolution» (1966) med musikk av Arne Nordheim ble vist på TV allerede i 1967. Det var første gang TV ble brukt som et selvstendig billedkunstnerisk uttrykksmiddel. Gjennom 1960-, 1970-, og 1980-årene skapte Aamot en rekke verk for fjernsyn. I 1970-årene arbeidet Aamot med elektroniske malerier, malerier datamalt på lerret og digitale fotomalerier.
Sandy Dennis
Sandy Dale Dennis (født 27. april 1937 i Hastings i Nebraska, død 2. mars 1992 i Westport i Connecticut) var en amerikansk teater- og filmskuespiller.
Anne Enger
Bakgrunn og yrkeskarriere
Hun ble født på en gård i Trøgstad i Østfold 9. desember 1949, som datter av gårdbruker Knut Andreas Enger og kirketjener Aslaug Olberg. Hun er yngre søster til Inger S. Enger. Anne Enger var gift med konsulent Geir Lahnstein (født 1946) fra 1975 til 1996, og er mor til Erik Lahnstein. Hun beholdt navnet Lahnstein frem til 2006.
Sverresborg skole
Skolen var opprinnelig en realskole med gymnas med real- og engelsklinje. I 1964 gikk den imidlertid over til å bli en ren ungdomsskole. I dag har skolen i underkant av 500 elever fordelt på 18 klasser.
Pedras de Maria da Cruz
Pedras de Maria da Cruz er en kommune i delstaten Minas Gerais i sørøstregionen av Brasil.
Hergisheim
Wildenveys kom til Stavern i 1923, på leting etter et landsted. Leiligheten de hadde bodd i København 1913–20 hadde brent ned, og forsikringsoppgjøret ble en innledende byggekapital. Tomten ble kjøpt på hennes initiativ, og hans brødre utførte byggearbeidene. De flyttet inn til jul i 1927, etter tidligere å ha bodd til leie i Stavern.
Navnet Hergisheim er dannet fra ekteparets fornavn. Huset eies i dag av familien.
Nybrott (Larvik)
Historikk
Nybrott var en viktig støtte for arbeiderbevegelsen i søndre Vestfold. Partibladet utkom første gang i september 1911. Første året ble bladet utgitt en gang i uka, neste år to ganger i uka, og fra november 1913 tre ganger. Oscar Andersen var ulønnet redaktør. Fra november 1913 ble A. Arnesøn Granholm lønnet redaktør. Bladet ble trykt i Skien i 1200 eksemplarer. I 1915 ble Nybrott dagsavis og opprettet et avdelingskontor i Sandefjord. I 1918 hadde Nybrott et opplag på 3000. 1920–1921 var Nybrott slått sammen med Bratsberg-Demokraten til Folkets Dagblad.
Elevaksjonistene
På kvelden 26. januar ble den nasjonale prøven i norsk lesing offentliggjort på internett, noe som førte til stor medieoppmerksomhet. Selv om prøven hadde vært tilgjengelig hele kvelden og natten, bestemte Utdannings- og forskningsdepartementet (nå Kunnskapsdepartementet) at prøvene skulle avholdes. Elevaksjonistene fikk så tilbud om å være gjester på TV-showet Først og Sist med Fredrik Skavlan, men takket nei.
Georges Perec
Liv og virke
David Bellos har skrevet en omfattende Perec-biografi: Georges Perec: A Life in Words.
Malå kommune
Næringsliv
Kommunen har store skogsområder, og skogbruk og treindustri er viktige næringer. Også reindrift drives her, og Sveriges sørligste skogssameby finnes i kommunen.
Eksterne lenker
Offisiell hjemmeside for Malå kommune
Lushatthumle
Kjennetegn
Tungelengden til lushatthumla øker ikke proporsjonalt med humlas størrelse slik som hos de andre humleartene. Den relative lengden avtar for de største individene slik at tungelengden for mellomstore og store humler er tilnærmet like lang. For kort og for lang tunge vil gjøre innsamling av nektar mindre effektiv. Lushatthumla er så godt tilpasset at den helt utkonkurrerer de andre humleartene. Her må selv hagehumla som har den nest lengste tunga gi tapt når bestanden av lushatthumle er stor nok.
Bilder
Før tyrihjelm begynner å blomstre, besøker lushatthumla andre planter, fortrinnsvis blomster med lange kronrør. Like før blomstringen til vertsplanten begynner kan blant annet lushatthumla treffes i stort antall på blomstende sibirertebusk (Caragana arborescens).
.300 Winchester Magnum
.300 Winchester Magnum, også kjent som .300 Win Mag er en populær magnumpatron for rifle. Kaliberet ble introdusert av Winchester Repeating Arms i 1963 som et av medlemmene i familien av Winchester Magnum-patroner. Det er en presis langholdspatron med relativ flat kulebane.
Bruk i det norske forsvaret
Skarpskytterne i Marinejegerkommandoen og Forsvarets spesialkommando bruker Accuracy International L115A1-rifle i kaliber .300 Win Mag.
Dr. Dre Presents…The Aftermath
Albumet ble mottatt med varierende kritikk. Fra albumet kom to singler, «Been There, Done That», som regnes som Dr. Dres farvel til hiphopen og «East Coast/West Coast Killas» som er rappet av supergruppen Group Therapy, som bestod av rapperne RBX, KRS-One, Dr. Dre, B-Real og Nas.
Jevnaker Idrettsforening
Jevnaker Idrettsforening (JIF) er en norsk idrettsforening fra Jevnaker i Viken. Klubben omfatter idrettene fotball, skøyter, langrenn og turn, hvor fotball og skøyter er dominerende. Det har blitt drevet organisert idrett på Jevnaker helt tilbake til 1895, men Jevnaker Idrettsforening ble ikke formelt stiftet før 28. desember 1919. Allikevel regnes 1. juni 1911 som stiftelsesdato, da dette var Hadeland Glassverks Turnforenings stiftelsesdato.
Aleutians West Census Area
Statistikkområdet utgjør de delene av Aleutene som ligger vest for Amukta Pass og øygruppa Pribilof. Det totalte arealet er 36 562 kvadratkilometer, hvorav 25 174 km² er vann og 11 388 km² land.
Gullars … og barndommen fortsetter
Produktet inneholdt originalsanger fra Gullars i tillegg til nytt materiale, spilt inn av artister fra Bergen. Blant annet sang Ephemera Jan Eggums vise «Redd». Finnmark Dagblad ga terningkast 6 til DVDen og 3 til albumet.
Peter Göransson
Göransson vant Vasaloppet i 1998 og satte i den forbindelse gjeldende fartsrekord med tiden 3.38:57 etter sluttspurt mot Staffan Larsson på oppløpssiden i Mora. Dette gir en gjennomsnittshastighet på 24,7 km/t på de 90 kilometrene mellom Sälen og Mora.
Massivtreelement
Treslag
Lamellene som inngår i produksjonen av elementene er vanligvis gran eller furu. I flersjiktselementer er det også mulig å kombinere treslag, ved for eksempel å benytte gran i innersjikt, mens yttersjiktene kan bestå av furu eller lauvtre. Krav til utseende eller anvendelse vil ofte være avgjørende for valg av treslag.
Formstabilitet
Krysslagte flersjiktselementer vil pga. kryssleggingen av sjiktene være mer formstabile enn en enkelt trebjelke. Spesielt vil krymping og svelling på tvers av fiberretningen, som er mye større enn i fiberretningen, forhindres til en viss grad. Kryssende sjikt vil “låse” og minske den normale krympingen eller svellingen vinkelrett på fiberretningen. Krymping eller svelling i fiberretning vil være den samme som for vanlig konstruksjonstrevirke. I elementretningen (spennretningen) er krymping eller svelling lik som for trevirke i fiberretning og kan dermed settes lik 0,01 % per % fuktighetsendring. På tvers av elementretningen vil den være ca. 0,025 % per % fuktighetsendring.
Bruksområde
SINTEF Byggforsk har drøftet egenskapene ift brannmotstand og utfordringen med krysslaminerte konstruksjoner. I all hovedsak er dette mest utfordrende med klasse 3 bygg (mer enn 3 etasjer), men gjelder for alle bygg. Lenke til artikkel
Anne Christiansen
Bakgrunn
Anne Christiansen startet et studentarbeid på Universitetet i Oslo i 1987 etter at hun hadde vært på en Fire Conference arrangert av Christ for all Nations i Frankfurt, initiert av den tyske evangelisten Reinhardt Bonnke. Der ble hun inspirert av den amerikanske forkynneren Bob Weiner til å gi evangeliet til Oslos studenter. Denne virksomheten fortsatte under navnet Ny Generasjon Studenter i 1993, som drev med bønn og evangelisering på universitetet i Oslo. Ny Generasjon Studenter var fra 1993 til 1996 organisert som en avdeling under Oslo Kristne Senters ungdomsarbeid. Ny Generasjon elev og studentunion ble formelt grunnlagt som en selvstendig ungdomsorganisasjon av Stephan Christiansen i 1996.
Israel Next
Anne Christiansen og Stephan Christiansen tok initiativ til opprettelsen av organisasjonenIsrael Next i 2018. Visjonen til Israel Next er Israel til neste generasjon. Informasjon, utdanning, reiser, historisk bevissthet og støtte til Israel er fem satsningsområder for organisasjonen. Israel Next ble lansert i Mars 2019. Anne Christiansen er styremedlem og Roar Sørensen er daglig leder for Israel Next.
Langdistanseløp
10 000 m
10 000 meter løp er en krevende øvelse som balanserer mellom mellomdistanse og langdistanse. Løpet går over 25 runder på friidrettsbanen.
Marxistisch-Leninistische Partei Deutschlands
MLPD er blant partiene som åpent overvåkes av etterretningstjenesten Bundesamt für Verfassungsschutz, som i 2012 anslo medlemstallet til å ligge rundt 2300. Partiet gir ut ukeavisa Rote Fahne i omkring 7 500 eksemplarer. Ungdomsorganisasjonen til MLDP heter Rebell. Partiformann er Stefan Engel.
Sorsele kommune
Kommunevåpenet
Kommunevåpenet til Sorsele kommune kom til etter en konkurranse på 1960-tallet, og ble fastlagt ved en kongelig resolusjon i 1970, og deretter registret av Patent- och registreringsverket i 1974. Våpenskjoldet viser to korslagte blå ski gjennomtrengt av et blått ulvespyd med rød spiss. Over spydet er det en kniv for tilberedelse av reinhorn.
Tettsteder
Sorsele kommune hadde kun et tettsted i 2010. I tabellen oppgis antall innbyggere per 31. desember 2010.
Quetzaltenango
Byen har en befolkning på 180 706 (folketelling 2018), som består av 61 % urfolk, 34 % mestiser og 5 % europeere. Quetzaltenango ligger i en fjelldal på 2 333 meters høyde.
Galthodet
Hogsmeade Svinhuvudet
Vilhelmina kommune
Vilhelmina kommune (sørsamisk: Vualtjeren tjïelte) er en kommune i Västerbottens län i landskapet Lappland i Sverige. Kommunen grenser mot nabokommunene Storuman, Lycksele, Åsele, Dorotea og Strömsund. I nordvest grenser kommunen til Hattfjelldal kommune i Norge. Kommunens administrasjonssenter ligger i Vilhelmina.
X-102
X-102 er en dansk seilbåt konstruert av Niels Jeppesen.
Det ble angivelig laget totalt 174 stykker X-102 i perioden 1981–1987. Byggenr. 1 til 50 er Mk 1-versjon (1981–83) og nr. 50–174 er Mk 2-versjon (1983–87). X-102 ble designet i henhold til reglene for International Optimist Regatta (IOR).
Borghild Hammerich
Etter krigen
Som generalsekretær i Fondet for dansk-norsk samarbeid kom Borghild Hammerich å bli retningsgivende for virksomheten. Lysebu ble i 1946 gjennom en stor norsk innsamling gitt som norsk takkegave for den danske hjelpen, og ble fondets første domisil. I 1950 kjøpte fondet Schæffergården ved København. Disse to stedene kom til å danne rammene om fondets virksomhet. Fondet for dansk-norsk samarbeids virksomhet kom til å konsentrere seg om å utdele oppholdsstipend til de to stedene for enkeltpersoner og grupper fra nabolandet.
Svein Johansen (sivilingeniør)
Johansen er utdannet i toksikologi ved Chalmers i Göteborg.
Johansen har publisert flere artikler om gestaltterapi, og gitt flere forelesinger og workshops ved internasjonale gestaltkonferanser.
Sisyphus
Utbredelse
I Europa finnes det bare én art i Sør-Europa og på varme steder i Mellom-Europa. Slekten har tallrike arter i Afrika og Asia.
Andy Khachaturian
Ontronik "Andy" Khachaturian spilte trommer i System of a Down fra 1994-1997, men sluttet etter en skade i hånden. Han har også tidligere vært vokalist i The Apex Theory, men synger nå i bandet VoKee.
Baygorria
Befolkning
Baygorria har 161 innbyggere (Beregning 2011)
Åsele kommune
Tettsteder
Åsele kommune hadde to tettsteder i 2010. I tabellen oppgis antall innbyggere per 31. desember 2010.
Svirsk
Bosetningen Svirskaja (russisk: Свирская) har vært kjent siden andre halvdel av 1700-tallet. Svirsk fikk innvilget bystatus i 1949.
Thorgrim O. Bredesen
Bredesen vant i tingretten og senere i Borgarting lagmannsrett, etter at politiet valgte å anke tingrettsdommen.
Bredesen er også tidligere leder av den nynazistiske organisasjonen Vigrid.
Høsten 2009 stilte Bredesen som førstekandidat til stortingsvalg for partiet Vigrid. Han har siden tatt offentlig avstand fra Vigrid.
Escherichia coli O157:H7
Forbrukere kan forhindre infeksjon av E. coli O157:H7 ved å steke eller koke kjøttdeig grundig, unngå upasteurisert melk, og ved grundig håndvask. Fordi bakterien lever i tarmen til friske storfe, er mulighetene for å forhindre forurensning av kjøtt ved slakteriene under undersøkelse.
Kilowattime
Definisjon
En kilowattime er energimengden som tilsvarer et effektforbruk på en kilowatt over en periode på én time, altså 1 kW·3600 s, som er lik 3600 kJ. Enhetens vanligste anvendelse er for å måle elektrisk energi, produksjonsmengde eller forbruksmengde.
Roosevelt County (Montana)
Roosevelt County er et fylke i den amerikanske delstaten Montana. Det ligger i den nordøstlige delen av staten og det grenser mot Sheridan County og Daniels County i nord, Valley County i vest, McCone County i sørvest og mot Richland County i sør. Det har også grense mot delstaten Nord-Dakota i øst.
Theater des Westens
Theater des Westens («vestens teater») er en av de mest kjente musikal- og operettescener i Berlin. Det ligger i Kantstraße i ortsteil Charlottenburg i bydelen Charlottenburg-Wilmersdorf.
Edguy
Begynnelsen
Sammet, Ludwig og Sauer ønsket så å starte et band. Det eneste de manglet til å komme igang var en trommeslager. En klassevenninne av guttene overhørte planene og fortalte at kjæresten hennes, Dominik Storch fra parallellklassen, ikke kunne spille trommer, men at faren hans i alle fall hadde et trommesett i kjelleren. Året var 1992, guttene var blitt 14 år gamle, og bandets første besetning var klar. Navnet Edguy ble oppfunnet av Sammet og Ludwig, som en måte å gjøre narr av deres daværende matematikklærer, Edgar Zimmerer, på. Sammet spilte på denne tiden bass på keyboard, og siden det eneste de virkelig manglet var en vokalist, fikk han på bandets andre øving beskjed om at han nå hadde fått denne jobben.
Gjennombruddet
Sommeren etter, i (2000), gav Edguy ut en ny versjon av The Savage Poetry. De havner på landets offisielle albumliste igjen (#79), #72 i Finland og #60 i Sverige. Edguy er med som support for Iron Maidens «European Metal 2000»-turné, men i motsetning til tidligere år velger de denne sommeren å konsentrere seg om festivalopptredener (f.eks. Bang Your Head Festival i Tyskland) i stedet for å legge ut på en ny, omfattende turné. Under turneen med Iron Maiden blir Edguy det første tyske bandet noensinne til å spille i Israel med 4 000 tilskuere. Dette var også året da Sammet begynner å jobbe med sitt soloprosjekt Avantasia.
I januar 2001 gis Avantasia The Metal Opera – Part I ut, og albumet får uventet gode kritikker, som igjen avspeiles i omtaler av Edguy. I september samme år kommer en ny utgivelse, Mandrake, som går rett inn på plass nummer 19 på albumlisten i Tyskland. Denne gangen havnet de også på albumlister i andre deler av Europa, eksempelvis Sverige (#18), Sveits (#58) og Frankrike (#47). På forhånd hadde de gitt ut en liten «smaksprøve» i form av cd-singelen Painting on the Wall. Herfra legger bandet ut på sin aller første verdensturné som hovedartister. Turneen bringer dem i løpet av 18 måneder til 23 forskjellige land i Nord-, Sentral-, og Latin-Amerika, Europa, Asia og Australia.
Digital Living Network Alliance
Kommuniseringen og overføringen mellom DLNA-produkt skjer ved hjelp av trådløst nett, kablet nett og bluetooth, noe som varierer litt fra produkt til produkt.
Lista over viser formater som er standard for DLNA, men enkelte produkter kan ha støtte for andre formater.
Hemolytisk-uremisk syndrom
Uremi betyr at stoffer som normalt skilles ut med urinen får hope seg opp i blodet som følge av nyresvikt.
Det keiserlige senatet for Finland
I forbindelse med senatet ble det opprettet et prokuratorembete med Calonius som den første innehaver. Sentrale oppgaver for prokuratoren var å kontrollere at senatet opererte i overensstemmelse med lovene, og han ble også det øverste kontrollorgan for rettspleien. Embetet eksisterer fortsatt, nå under betegnelsen justitiekansler.
Abdumalik Abdullajanov
Abdullaevich har levd i eksil siden midten av 1990-tallet.
Casper Ruud
Barne- og ungdomsresultater
Casper Ruud tok som trettenåring i 2012 en historisk sølvmedalje i U14-europamesterskapet, som første nordmann gjennom tidene. I finalen møtte han svenske Mikael Ymer, som vant med resultatene 4–6, 6–3 og 6–3.
2018
Casper Ruud vant mot Tennys Sandgren i en kvalifisering til en ATP 250 i Auckland på New Zealand. I Australian Open tok han seg gjennom kvalifiseringen og inn til sin første hovedrunde i en Grand Slam-turnering. Han tok seg så videre fra første runde etter å ha slått Quentin Halys før han tapte mot Diego Schwartzman i 2. runde.
Ellers spilte Ruud flere Challenger-turneringer i løpet av sesongen med finaleplasser på grus i Braga (Portugal) og Francavilla (Italia) som beste resultater. I oktober nådde han semifinalen i tre turneringer i Nord-Amerika.
Verma kraftverk
I 1989 gikk fallrettighetene til Verma tilbake til staten som følge av hjemfall. Rettighetene er senere kjøpt tilbake av Rauma Energi.
Samisk kunstnerforbund
Samisk kunstnerforbund (nordsamisk: Sámi dáiddačehpiid searvi, SDS) ble stiftet i 1979. Forbundet har som formål å være faglig organisasjon for samiske billedkunstnere, kunsthåndverkere og kunstneriske fotografer fra hele det samiske området og å ivareta medlemmenes faglige, økonomiske, sosiale og ideelle interesser. SDS er også medlem av Samisk kunstnerråd.
Orchard Road
Orchard Road (乌节路 på kinesisk, Jalan Kebun (eller Jalan Orkid) på malai, 'ஓர்ச்சர்ட் சாலை på tamilsk) er Singapores største handlegate. Den er jevnlig besøkt av lokalbefolkningen så vel som å være en stor turistattraksjon. Ofte blir de omliggende områdene referert til som «Orchard».
Historie
Orchard Road fikk sitt navn fra muskat-, pepper- og frukthagene (Orchard betyr frukthage på engelsk) som pleide å ligge på hver side av gaten i 1840-årene. Næringsutviklingen startet først godt ut på 1930-tallet, og tok av på 1970-tallet.
Fisketrygd
Fisketrygd eller fiskeravgift er en særavgift som betales av alle over 18 år som skal fiske i Norge etter laks, sjøaure eller sjørøye i vassdrag, eller fiske etter nevnte arter med faststående redskap i sjøen. Årsavgiften gjelder fra 1. januar til 31. desember. Betalingsmottaker er Miljødirektoratet, men inntektene tilfaller Statens fiskefond.
Det skal ikke betales fiskeravgift for å fiske etter innlandsfisk og kreps. Men man må fortsatt kjøpe fiskekort eller innhente fisketillatelse hos fiskerettshaveren for slikt fiske.
Småskogmus
Denne arten er ikke så knyttet til skog som storskogmus, og kan leve nesten overalt der det er nok vegetasjon til at den kan skjule seg. Småskogmus lever av og til knyttet til mennesker, og har nok spredt seg med menneskelig hjelp til Nord-Afrika, Irland, Island og mange små øyer.
Bruno Carranza Ramírez
Bruno Carranza kom til makten ved et statskupp den 27. april 1870, da han avsatte president Jesús Jiménez. Carranza trakk seg fra presidentembetet kun tre måneder etter statskuppet. Han ble uteksaminert med en grad innen medisin fra Universitetet i San Carlos i Guatemala. Etter hjemkomsten til Costa Rica praktiserte han medisin både privat og i det statlige sykehuset San Juan de Dios. Carranza tjenestegjorde i Nicaragua som militær lege i 1856, men han måtte returnere til Costa Rica igjen etter kort tid på grunn av et utbrudd av koleraepidemi i Nicaragua.
Han jobbet også som journalist og publiserte flere nyhetsbrev og artikler i diverse aviser. Han var også aktiv flere forskjellige økonomiske og kommersielle virksomheter. Blant de virksomhetene han eide, var flere kaffeplantasjer, en bokhandel og en butikk. Fra 1855 til 1859 var han den eneste offisielle statlige leverandøren av alkohol. Han ble ambassadør for Costa Rica til El Salvador i 1857. Han representerte San José i den konstituerende forsamlingen fra 1869, selv om han trakk seg kort tid etter å blir valgt til dette.
Agrium
Agrium Inc. (nyse: AGU tsx: AGU) er en tilbyder av landbruksprodukter og tjenester i Nord- og Sør-Amerika.
Agrium ble etablert som Cominco Fertilizers, Ltd. i 1931 og skiftet navn til Agrium, Inc. i 1995. Agrium har hovedkvarter i Calgary, Canada. Agrium U.S. Inc., et datterselskap, holder til i Denver, Colorado og er hovedkvarter for salgsleddet i Agrium.
Månens geologi
Grunnstoffsammensetning
NASA meldte i 2009 om funn av vann i et av månens krater.
Roberto Moya
Roberto Moya (født 11. februar 1965, død 21. mai 2020) var en spansk friidrettsutøver som konkurrerte i diskoskast. Han konkurrerte for Cuba til og med 2001, da han ble spansk statsborger.
Singin’ in the Rain
Filmen hadde publikumspremiere i USA 27. mars 1952.
Tittelsangen har fått norsk tekst under tittelen «Når regnet høljer ned». Den ble fremført av Grynet Molvig i TV-showet Prospektort i 1963.
Arendal stasjon
Arendal stasjon ligger i Arendal i Aust-Agder, 317,63 km fra Oslo, 7,6 moh og er i dag endestasjon for Arendalsbanen som er en sidelinje til Sørlandsbanen.
Audi
Audi i nyere tid
På denne tiden fremsto Audi som et konservativt bilmerke. En ingeniør som arbeidet med bilene chassis, Jörg Bensinger foreslo og fikk tilslutning til å videreutvikle teknikken for firehjulstrekk benyttet i Volkswagens Iltis militærmodell for å bruke den i en Audi med mer avanserte egenskaper og for konkurranser, blant annet i rally. Den nye Audi Quattro ble lansert i 1980 med turbomotor og var den første, tyske bilmodellen i større serieproduksjon som hadde midtdifferensial. Den eneste tidligere personbilen med slik midtdifferensial var den britiske Jensen FF som ble laget i et lite antall.
I 1985, da merkene Auto Union og NSU offisielt forsvant, ble selskapsnavnet forkortet til bare Audi AG.
Anastasia Nikolajevna av Russland
I 2000 ble Anastasia og familien kanonisert, og utnevnt som helgen, av Den russisk-ortodokse kirke. Likene til tsar Nicholas II, tsarina Alexandra og tre av døtrene ble til slutt begravet ved Peter- og Pauluskatedralen i St. Petersburg, den 17. juli 1998 - åtti år etter at familien ble myrdet. Fra 2018 ble skjelett-restene til Alexei og Maria (eller muligens Anastasia) fremdeles holdt av den ortodokse kirke.
Audi
Audi A6
Bilens konkurrenter er Mercedes-Benz E-Klasse, BMW 5-serie og Volvo S60/V70.
Audi A6 allroad quattro
Audi A6 allroad quattro er en SUV-versjon av Audi A6. Allroad quattro, hvilket den også omtales som, er en videreutviklet A6 med større støtfangere i en annen farge, og med diverse offroad-funksjoner som luftfjæring, som styres fra MMI, og firehjulstrekk – quattro. Karosseriet kan heves og senkes inntil 60 mm og maksimal bakkeklaring er 18,5 cm, noe som i praksis betyr at «offroadmulighetene» begrenser seg til veier uten fast dekke. Bilens konkurrenter er bl.a Volvo XC70, som er tilsvarende versjon av V70.
Peçanha
Peçanha er en kommune i delstaten Minas Gerais i sørøstregionen av Brasil.
Astrologi
Dyrekretsen
Dyrekretsen kalles også zodiaken. Navnet kommer av at ekliptikken, dvs. den banen solen følger på himmelen gjennom et år, går gjennom stjernebilder med overveiende dyrenavn. Det astrologiske året starter ved vårjevndøgn. Der hvor solen står på himmelen når dag og natt er tilnærmet like lange, der begynner stjernetegnet Væren. I et horoskop er det av stor betydning hvilket stjernetegn solen står plassert i (i et fødselshoroskop er dette det tegnet som hersket ved fødselstidspunktet). Det er også betydningsfullt hvor planetene er. De ulike stjernetegnene i Dyrekretsen er i rekkefølge: Væren, Tyren, Tvillingene, Krepsen, Løven, Jomfruen, Vekten, Skorpionen, Skytten, Steinbukken, Vannmannen og Fiskene.
Audi
Avant og Limousine
Audi har, som flere andre bilmerker, sine egne betegnelser på sedan og stasjonsvogn. En Audi A6 Limousine er ikke nødvendigvis en limousin, men en sedan. Alle Audis stasjonsvogner har betegnelsen Avant. Selv om modellene har slike tilnavn, har Limousine nesten forsvunnet helt på norsk, mens Avant fortsatt blir brukt i dagligtale hos de fleste. Et annet eksempel på dette er BMW som kaller sine stasjonsvogner Touring.
Teknologi
I alle Audis modeller fra Volkswagen-æraen har Audi satset på forhjulstrekk som det primære kombinert med mulighet for firehjulstrekk, og ikke bakhjulstrekk som bl.a. rivalene Mercedes-Benz og BMW. Audi har vanligvis montert motoren på langs, foran forakselen. Dette tillater lik lengde på drivakslene og enkel montering av firehjulstrekk, forvansker det 50:50-vektfordelingsidealet. På grunn av dette, tror mange at BMW ligger foran Audi på dette området. Audi lanserte tidlig 2007 A5, med motoren montert bak forhjulene.
Kommunistische Arbeiter-Partei Deutschlands
Kommunistische Arbeiter-Partei Deutschlands (KAPD), norsk: Tysklands Kommunistiske Arbeiderparti, var et tysk rådskommunistisk parti som eksisterte mellom 1920 og 1927. Inspirert av nederlandske rådskommunister som Anton Pannekoek og Herman Gorter ble partiet opprettet av en venstreopposisjonell gruppe rundt Paul Levi, som var ekskludert fra Kommunistische Partei Deutschlands (KPD) året før.
Sikkerhet i tunneler i Norge
Sikkerhet i tunneler i Norge er oversikt over sikkerhetsnivået i norske tunneler.
Kristent Samlingsparti
Politiske merkesaker
Partiets politiske utgangspunkt er å fremme det partiets ledelse mener står i Bibelen. Partledelsen mener for eksempel at abort og homofilt partnerskap er synd. Når det gjelder homofilt partnerskap viser partiet til sju sentrale bibelvers. Imidlertid tar partiet ikke stilling til om prester er kvinne eller mann eller om en person er døpt som voksen eller som barn. Dette regner partiet som menighetssaker. Kristent Samlingsparti avviser at abort er kvinnes rett til egen kropp, og mener at det her er snakk om en annens kropp, et nytt liv og at abort dermed er fosterdrap. Unntak gjelder når det under en operasjon står mellom mors og fosterets liv og det ellers er overveiende medisinsk sannsynlig at begge dør.
Steve Elkington
Elkington spilte på det internasjonale laget i The Presidents Cup i 1994, 1996, 1998 og 2000.
Kongens kommissær
Guvernør
Til og med det 19. århundre var Kongens kommissær i Noord-Brabant også kjent som guvernør.
Verneplikt
Kritikk
Gallup-meningsmåling viser at to av tre dansker er imot verneplikten.
Synlestidae
Utseende
Ganske store, slanke, metallisk fargede vannymfer. Noen har fargede bakvinger, hos andre er begge vingepar klare.
A. L. Morton
Liv og virke
Morton var eldste sønn av en bonde i Yorkshire. Han hadde to søsken, Kathleen og Max. Han gikk på mellomskole i Bury fram til han var 16 da han ble sendt til kostskole i Eastbourne, og i tiden 1921-1924 studerte han på Universitetet i Cambridge hvor han blant annet ble venner med Alan Hutt, senere en framtredende typograf, og Ivor Montagu, senere en framtredende filmregissør. Alle tre ble medlem av universitetets Labour Club. På universitet ble overbevist sosialist, muligens via den kommunistgruppen som dannet seg rundt Maurice Dobb.
Etter universitetet underviste han en tid på A.S. Neills Summerhillskole i Suffolk, preget av særegne pedagogiske og frilynte undervisningsmetoder, men etter et år flyttet han til London for å skrive og for å drive en bokhandel i nærheten av Finsbury Circus. Der ble han medlem av det britiske kommunistpartiet (CPGB) i 1929, og var medlem resten av livet sammen med sin hustru Vivien, datter av Thomas A. Jackson. Han var med på å opprette partiets historikergruppe hvor han selv var formann i tretti år. Han deltok i hungermarsjene i 1934 og ble senere ble han medlem av staben i avisen Daily Worker hvor han jobbet til og fra resten av livet. I 1937 trakk han seg tilbake for å skrive den innflytelsesrike A People's History of England. Den ble adoptert som kvasioffisielt som kommunistpartiets egen nasjonale historie, og gikk gjennom senere revisjoner på det grunnlaget.
Kommunal vei 5426 (Gjøvik)
Kommunal vei 5426 i Gjøvik går mellom Hellerud og Åsroa i Gjøvik kommune. Veien er 4,3 km lang.
Thespiai
I korinterkrigen tok Thespiai Spartas side, og mellom 379 f.Kr. og 372 f.Kr. tjente de gjentatte ganger spartanerne som en base mot Theben. Året etter ble de redusert av Theben og tvunget til å sende en kontingent til slaget ved Leuktra. Det var antagelig kort tid etter dette slaget at Theben brukte sitt nye herredømme til å ødelegge Thespiai og fordrive dets folk til eksil. Byen ble gjenoppbygget noe senere. I 171 f.Kr. søkte byen Romas vennskap etter sin politikk med å stå imot Theben. Den blir senere nevnt av Strabo som et stort sted og av Plinius som en fri by.
Ust-Kut
Byen ble grunnlagt i 1631 av kosakk-ataman Ivan Galkin, som bygde et fort der. Stedet fikk offisiell bystatus i 1954.
Sydney Martineau
Martineau vant en olympisk sølvmedalje i fekting under Sommer-OL 1912 i Stockholm. Han var med på det britiske laget som kom på andreplass, bak Belgia, i lagkonkurransen i kårde.
Slott
Ordet slott kommer av det tyske schloss, som kan oversettes med lås. Engelsk har ikke noe direkte synonym for slott, det nærmeste er nok country house. Ord som mansion og manor (Bygget omtales egentlig manor house) dekker deler av ordets bruksområde, manor er  herregård. Dog kalles et stort country house for palace (palass), selv om det ligger på landet. Slik sett er der forskjell på manor (herregård) og manor house (herregårdshus) Fransk for slott er château, franske herregårdsbygg av mindre størrelse omtales maison.
Som oftest har slott mer enn disse minimumskrav, dog med unntak for lystslott og jaktslott som kan være på en etasje, og verken ha vestibyle, soveværelse og sal.
Cessna L-19 Bird Dog
Bakgrunn
Flyet fra Cessna kom fra prøvene med gode resultater, og den første kontrakten på 418 fly ble muntlig meddelt fabrikken allerede den 16. mai samme år. I juli 1950 begynte krigshandlingene i Korea, noe som satte fart i produksjonen av den første serien. Modell 305 hadde nå fått den militære betegnelsen L-19, og de første flyene ble overtatt av US Army i begynnelsen av desember 1950. Av de 100 første flyene ble hele 97 levert direkte til Korea for bruk av de amerikanske styrkene der.
I Canada ble L-19 brukt som tauefly for Royal Canadian Air Cadets. Disse flyene ble brukt til å taue seilfly av typen Schweizer 2-33 som ble brukt som treningsfly.
Christoffer Inderberg
Politisk arbeid
Inderberg var medlem av Vikna herredsstyre fra 1884 til 1928. Han var varaordfører fra 1886 til 1897 og Viknas ordfører fra 1899 til 1901 og fra 1905 til 1922; den ene perioden imellom frasa han seg gjenvalg.
Æresbevisninger
Inderberg ble tildelt Kongens fortjenstmedalje i sølv og 7. juni-medaljen.
Fallon County
Fallon Countys totale areal er 4 204 km² hvorav 7 km² er vann. I 2000 hadde fylket 2 837 innbyggere og administrasjonssenteret ligger i byen Baker som også er fylkets største by.
Kangdong
Kangdong er best kjent som stedet der graven til Kong Tangun ligger, foruten revolusjonsstedet ved Ponghwa-ri. En av Kim Jong-ils residenser ligger i fylket. Den nordlige delen av fylket huser kontorer og fabrikker knyttet til Andre økonomiske komité, som er landets våpenindustri.
Gabon
Klima og miljø
Gabon har tropisk klima med høye og lite varierende temperaturer. Det er relativt høy luftfuktighet i regnskogsområdene, spesielt i øst.
Francisco da Saldanha da Gama
Kardinal
Han var ved marki de Pombals hjelp gjort til patriark av Lisboa i 1759.
Han ville ikke være brydd med å delta i noen av de tre konklavene han hadde sin plass i, verken i konklavet i 1758, hvor Klemens XIII ble valgt til pave, eller i det følgende i 1769 (valg av Klemens XIV) eller til slutt i det av 1774-1775 (valg av Pius VI).
Han døde 1. november 1776, tjueen år etter jordskjelvet i Lisboa, og ble er gravlagt i Jerónimos-klosteret.
Mr. Bungle
Mr. Bungle er en amerikansk eksperimentell rockegruppe fra Eureka i California som ble dannet i 1985. Bandet er kjent for å smelte sammen elementer av heavy metal, funk, ska, fri jazz, pop, artrock og mange andre stiler, gjerne i én og samme sang. Denne omskifteligheten kan tidvis minne om John Zorns Naked City. Zorn produserte Mr. Bungles debutalbum, Mr. Bungle. Bandet er også kjent for sine innovative tekster, vokalist Mike Patton sitt store vokalregister og et spektakulært liveshow der bandmedlemmene stilte i forskjellige drakter, alt fra sadomasker, klovnemasker, «Grete»-kostyme fra eventyret Hans og Grete og parodier på kjente figurer som Richard Nixon og bandmedlemmene i Red Hot Chili Peppers. Navnet Mr. Bungle kommer opprinnelig fra en figur med samme navn i en gammel opplæringsfilm, som lærte elever ved forskjellige skoler i USA manerer og folkeskikk.
Oppløsning
Etter oppløsningen konstaterte Patton at han aldri kommer til å bli med i en eventuell gjenforening av bandet og Dunn uttalte at «Bungle is dead and I'm happy about it». Spruance, Heifetz og McKinnon var derimot mer optimistiske.
Westlife
Historie
3. juli 1998 så det nye bandet dagens lys, med navnet Westside. Men siden et annet band allerede hadde tatt dette navnet, skiftet de navn til Westlife, som de fortsatt heter. Louis Walsh var nå manager sammen med Ronan Keating, fra bandet Boyzone.
Weslife slapp sin første singel «Swear It Again» i april 1999, og den gikk rett til topps på listene i Irland og Storbritannia. Deres første nummer én i Norge var «If I Let You Go» (1999).
Lysosom
Funksjon
Lysosomer bryter ned cellulært avfall, skadde makromolekyler og skadde organceller. v.h.a. en prosess kalt autofagi får lysosomet levert til seg "søppel" til degradering. Næringsstoffer som fett, karbohydrater og proteiner brytes ned til mindre byggesteiner. Også døde og skadede celler i kroppen blir brutt ned i lysosomet før de eventuelt blir byttet ut med nye. Lysosomet er cellens selvødeleggelsesverktøy som ødelegger cellen når den fungerer dårlig og bør skiftes ut. Cellens egne lysosomer vil til slutt bryte ned sine egne enzymer.
Carter County
Carter County er navnet på fem fylker i USA:
Carter County (Montana)
Carter Countys totale areal er 8 672 km² hvorav 23 km² er vann. I 2000 hadde fylket 1 360 innbyggere og administrasjonssenteret ligger i byen Ekalaka som også er fylkets største by.
Carlos Manuel de Céspedes y Quesada
President
Nettopp farens heltestatus i den cubanske befolkningen kan ha vært sterkt medvirkende til at USAs president Franklin D. Roosevelt foretrakk å bruke Céspedes d.y. til denne oppgaven. Et annet forhold som også talte til fordel for Céspedes, var at han tilhørte den tverrpolitiske grupperingen ABC Sociedad Revolucionaria som i mange år hadde drevet væpnet motstand mot Machado.
Oslo Handelskammer
Historien
Ved siden av å betjene næringslivet i Oslo har Oslo handelskammer også vært pådriver for å utvikle andre deler av den norske handelskammerbevegelsen. Den norske avdelingen av International Chamber of Commerce (ICC) ble etablert i 1922, og Det norske Handelskammerforbund i 1990. Gjennom Det norske Handelskammerforbund har Oslo handelskammer samarbeid med andre norske handelskamre og næringsforeninger.
Aguas Buenas
Befolkning
Aguas Buenas har 86 innbyggere (Beregning 2011)
Curzonlinjen
Curzonlinjen fulgte omtrent den grensen som ble etablert mellom Preussen og Russland i 1797, etter den tredje deling av Polen, den deling som utslettet den siste rest av et selvstendig Polen fra europakartet. Denne grensen var den siste grensen som Storbritannia hadde anerkjent.
Curzonlinjens historie
Molotov–Ribbentrop-pakten av august 1939 forutsatte en oppdeling av Polen etter en linje som skulle følge elveløpene til elvene San, Visla og Narew. I september, etter Polens militære nederlag, annekterte Sovjetunionene alt land øst for Curzonlinjen og dessuten Białystok og det østlige Galicia. Områdene ble inkorporert i den belarusiske og den ukrainske sovjetrepublikken etter såkalte folkeavstemninger, og hundretusener av polakker og et lavere antall jøder ble deportert østover i Sovjetunionen. I juli 1941 ble disse områdene invadert av Tyskland (Operasjon Barbarossa, angrepet på Sovjetunionen. Under den tyske okkupasjonen ble storparten av den jødiske befolkningen drept.
Revelelva
Revelelva er navnet på den nederste delen av elven Tverråga, som munner ut i Ranelva i Rana kommune. Elven skifter navn ved brua som forbinder E6 med Gruben. Over denne brua kalles den Tverråga. Nedenfor denne brua kalles den Revelelva.
Tine Aamodt
Tine Aamodt (født 1969) er en billedkunstner utdannet fra Kunstakademiet i Trondheim. Hun bor og arbeider i Oslo. Hun har siden 1997 vært medlem av kunstnergruppen Acme.
Omtale av kunsten
Aamodt arbeider med interiør som ikke umiddelbart fremtrer som et interiør for tilskuerens blikk. Det minner kanskje mer om spor etter interiør; et skyggespill, et forsøk på å snu innsiden ut, på å vise frem negativet av interiørbildet. Utgangspunktet er fotografier av interiører, som er manipulert slik at de blir liggende i grenselandet mellom det konkrete og det abstrakte. Arbeidet blir en illusjon av et rom som bryter med det reelle fysiske rommet slik at det forvirrer oss, og samtidig skaper en bevissthet om det reelle rommets grenser. Uttrykket har referanser til våre dagligdagse og kanskje trivielle omgivelser.
Tine Aamodt har også sammen med Line Løkken produsert kunstboken MANUAL. 28 kunstnere er bidragsytere med spesialproduserte verk til denne boken. Arbeidene er alt fra fysiske ting som kan klippes ut og settes sammen, til oppskrifter og beskrivelser av noe som skal lages eller gjøres.
Shirley Jones
Jones vant Oscar for beste kvinnelige birolle for rollen som den prostituerte Lulu Baines i filmen Elmer Gantry (1960).
Teateråret 1906
Teateråret 1906 er en oversikt over hendelser, verk, fødte og avdøde personer med tilknytning til teater i 1906.
Antikkens greske komedie
Polemikk og parabase
Utfall mot bestemte personer i avvergende hensikt (gresk: apotropaios, apotropeisk). Jambediktningen, en stigende versfot som består av to stavelser, kort-lang, var antagelig en innflytelse og et forbilde, og i større grad enn for tragedien. Hånen og spotten fikk en utforming i en verbal kappestrid, agon, og den fullt utviklede komedie var kappestriden en vesentlig bestanddel. I Aristofanes' komedie Froskene står dialogen mellom Aiskylos og Evripides, med Dionysos som dommer, som et eksempel på en slik tevling. Polemikken har en særskilt plass i komedien i dens parabase med direkte utfall og angrep på navngitt personer.
Den nye komedie
Da den nye komedien var på sitt beste la den vekt på andre ting enn den ytre handlingen. Den vektla realistisk miljøskildring, nyansert psykologi, problemdiskusjon og ikke minst språk og stil, men handlingen kunne lett bli stereotyp. Den nye komedien førte sin arv videre på den latinske komedie, særlig Plautus og Terentius var dens arvtagere, men tilpasset romersk miljø og kalt for fabula togáta.
Dora Boothby
Boothby vant i 1909 singletittelen i Wimbledonmesterskapet, hun beseiret Agnes May «Agatha» Morton med  6-4, 4-6, 8-6.
Lion Feuchtwanger
Liv
Han bosatte seg i Syd-Frankrike, og ble i 1940 internert av det franske Vichy-regimet. Det lyktes ham imidlertid å flykte over Portugal til USA, hvor han bodde i Pacific Palisades i California frem til sin død. Feuchtwanger var en av grunnleggerne av det tyskspråklige Aurora-Verlag i New York i 1944.
Alfred Hitchcock
Alfred Joseph Hitchcock (født 13. august 1899 i Leytonstone i London, død 29. april 1980 i Los Angeles i USA) var en britisk filmregissør blant annet kjent for filmene Psycho og Fuglene.
Chunghwa
Administrativ inndeling
Fylket er delt inn i en ŭp (småby) og 16 ri (landsby).
Alfred Hitchcock
Etter krigen
Han bidro som regissør til German Concentration Camps Factual Survey («Tyske konsentrasjonsleires undersøkelse av fakta») i 1945. Arbeidet med dokumentaren ble ledet av Sidney Bernstein som engasjerte sin venn Hitchcock til bistå med organiseringen av det store materialet. Bernsteins prosjekt ble stanset og materialet ble arkivert hos Imperial War Museum, og arbeidet med dokumentarfilmen ble tatt opp igjen i 2010.